กฎสำนักนายกรัฐมนตรี ฉบับที่ 56 (พ.ศ. 2506) ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช 2478

กฎสำนักนายกรัฐมนตรี
ฉบับที่ ๕๖
(พ.ศ. ๒๕๐๖)
ออกตามความในพระราชบัญญัติเครื่องแบบข้าราชการ
ฝ่ายพลเรือน
พุทธศักราช
๒๔๗๘[๑]
 

อาศัยอำนาจตามความในมาตรา ๗
แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘
นายกรัฐมนตรีออกกฎไว้ ดังต่อไปนี้

ให้ยกเลิกความใน (๖) ของข้อ ๒ (ก) ในส่วนที่ ๑
แห่งกฎสำนักนายกรัฐมนตรี ออกตามความในพระราชบัญญัติเครื่องแบบข้าราชการฝ่ายพลเรือน
พุทธศักราช ๒๔๗๘ (ฉบับที่ ๒๓) ลงวันที่ ๒๐ มิถุนายน พ.ศ. ๒๔๘๕
ซึ่งแก้ไขเพิ่มเติมโดยกฎสำนักนายกรัฐมนตรี ฉบับที่ ๔๕ (พ.ศ. ๒๔๙๕) ออกตามความในพระราชบัญญัติเครื่องแบบข้าราชการฝ่ายพลเรือน
พุทธศักราช ๒๔๗๘ และให้ใช้ความต่อไปนี้แทน
(๖) เครื่องหมายสังกัดทำด้วยโลหะโปร่งชุบหรือกะไหล่ทอง
ไม่มีขอบขนาดสูง ๒ เซนติเมตร กลัดที่คอเสื้อตอนหน้าทั้งสองข้าง
เป็นรูปเครื่องหมายสังกัด ดังต่อไปนี้
สำนักนายกรัฐมนตรี รูปตราคชสีห์ราชสีห์รักษารัฐธรรมนูญ
กระทรวงการคลัง รูปตราปักษาวายุภักษ์
กระทรวงการต่างประเทศ รูปตราบัวแก้ว
กระทรวงเกษตร รูปตราพระพิรุณทรงนาค
กระทรวงคมนาคม รูปตราพระรามทรงรถ
กระทรวงพัฒนาการแห่งชาติ รูปตราพระอิศวรวิศวนาถทรงหลั่งน้ำสังข์
 ประทับแท่นลอยอยู่เหนือเมฆ
กระทรวงมหาดไทย รูปตราราชสีห์
กระทรวงยุติธรรม รูปตราพระดุลพาหะ
กระทรวงศึกษาธิการ รูปตราเสมาธรรมจักร
กระทรวงเศรษฐการ รูปตราพระวิสสุกรรม
กระทรวงสาธารณสุข รูปตราคบเพลิง
มีปีกและมีงูพันคบเพลิง
กระทรวงอุตสาหกรรม รูปตรานารายณ์เกษียรสมุทร
สำนักงานเลขาธิการ
สภาผู้แทนราษฎร รูปตรารัฐธรรมนูญประดิษฐานบนพาน
๒ ชั้น
สำนักพระราชวังและ
สำนักราชเลขาธิการ รูปตรามหามงกุฎ
และอุณาโลม


ให้ไว้ ณ วันที่ ๒๑ มิถุนายน พ.ศ.๒๕๐๖
จอมพล ส. ธนะรัชต์
นายกรัฐมนตรี
หมายเหตุ :- เหตุผลในการประกาศใช้กฎสำนักนายกรัฐมนตรีฉบับนี้
คือ เนื่องจากพระราชบัญญัติปรับปรุงกระทรวง ทบวง กรม พ.ศ. ๒๕๐๖ ได้จัดตั้งกระทรวงพัฒนาการแห่งชาติขึ้นใหม่อีกกระทรวงหนึ่ง
จึงสมควรกำหนดเครื่องหมายสังกัดของกระทรวงนี้ขึ้น










โชติกานต์/ปรับปรุง
๑๗
กุมภาพันธ์ ๒๕๖๓

อรญา/ตรวจ
๔ พฤษภาคม
๒๕๖๓

[๑] ราชกิจจานุเบกษา เล่ม ๘๐/ตอนที่ ๖๖/ฉบับพิเศษ หน้า ๓/๑ กรกฎาคม
๒๕๐๖